Mednarodno kariero je začel v prvenstvu Formule 3000 v sezone 2004, ko je z eno zmago in še tremi uvrstitvami na stopničke zasedel tretje mesto v prvenstvu. Obenem je bil testni dirkač moštva Formule 1 Jordan Ford, na zadnjih treh dirkah sezone 2004 in v prvi polovici sezone 2005 tudi tretji dirkač. Nato pa je v zadnjem delu sezone dobil priložnost na dirki z Minardijem, ko je na osmih dirkah zabeležil dva odstopa, kot najboljša rezultata pa trinajsti mesti na dirkah za Veliko nagrado Turčije in Belgije, ob tem pa je dosegel še dve štirinajsti in dve osemnajsti mesti. V večjem delu naslednje sezone 2006 je bil testni in tretji dirkač Red Bulla, na zadnjih treh dirkah sezone pa je dobil priložnost tudi na dirki in dosegel eno trinajsto in dve dvanajsti mesto na dirkah za Veliko nagrado Kitajske in Brazilije. V sezoni 2007 dirka v seriji Champ Car, kjer z dvema zmagama zaseda tretje mesto v prvenstvu.